cyanic-selkie/wikianc huggingface dataset:
Devuan
Ιστορία
Η κυκλοφορία της έκδοσης Debian 8 αποξένωσε ορισμένους προγραμματιστές και άλλους χρήστες λόγω της υιοθέτησης του συστήματος εκκίνησης systemd ως προεπιλεγμένου και της επακόλουθης κατάργησης της υποστήριξης για άλλα υπάρχοντα συστήματα εκκίνησης. Η πρώτη σταθερή έκδοση της διανομής Devuan δημοσιεύτηκε στις 25 Μαΐου 2017.
Η έκδοση Devuan 2.0.0 ASCII κυκλοφόρησε στις 9 Ιουνίου 2018 και η 2.1 ASCII κυκλοφόρησε στις 21 Νοεμβρίου 2019. Η έκδοση ASCII παρέχει μια επιλογή από πέντε διαφορετικά περιβάλλοντα επιφάνειας εργασίας κατά την εγκατάσταση (XFCE, Cinnamon, KDE, LXQt, MATE), ενώ πολλοί άλλοι διαχειριστές παραθύρων είναι διαθέσιμοι από τα αποθετήρια. Παρέχει επίσης, κατά την εγκατάσταση, τη δυνατότητα επιλογής του συστήματος εκκίνησης μεταξύ sysvinit και OpenRC και δυνατότητα επιλογής φορτωτή συστήματος μεταξύ GRUB και LILO.
Το Devuan συντηρεί μια τροποποιημένη έκδοση του text-mode προγράμματος εγκατάστασης του Debian για προχωρημένους χρήστες, στο οποίο παρέχει τη δυνατότητα να εγκαταστήσει μόνο δωρεάν λογισμικό εάν το επιλέξει ο χρήστης, ενώ το live usb χρησιμοποιεί επίσης ένα προσαρμοσμένο πρόγραμμα εγκατάστασης γραφικών από το Refracta, ένα παράγωγο του Devuan.
Η έκδοση Devuan 3.0 Beowulf, βασισμένη στο Debian 10.4, κυκλοφόρησε στις 3 Ιουνίου 2020. Στη λίστα των υποστηριζόμενων αρχιτεκτονικών προστέθηκε η Ppc64el, ενώ το Runit έγινε πλέον διαθέσιμο ως εναλλακτικό σύστημα εκκίνησης. Τα προγράμματα Eudev και elogind αντικατέστησαν ορισμένες λειτουργίες που παρείχε τοSystemd.
Η έκδοση Devuan 4.0 Chimaera κυκλοφόρησε στις 14 Οκτωβρίου 2021. Βασίζεται στο Debian Bullseye (11.1) και τον πυρήνα Linux 5.10.
Ιστορικό εκδόσεων
Με βάση την επίσημη ιστοσελίδα:
Πακέτα
Το Amprolla είναι το πρόγραμμα που χρησιμοποιείται για τη συγχώνευση πακέτων Debian με πακέτα Devuan. Κατεβάζει πακέτα από το Debian και συγχωνεύει αλλαγές σε πακέτα που έχουν πραγματοποιηθεί από το εγχείρμα Devuan.
Εξωτερικοί σύνδεσμοι
Κατηγορία:Διανομές Linux Κατηγορία:Debian Κατηγορία:Διανομές Linux χωρίς systemd
Πρεμιλκουόρε
Το Πρεμιλκουόρε (ιταλικά: Premilcuore) είναι ιταλικός δήμος στην Επαρχία του Φορλί-Τσεζένα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Φορλί-Τσεζένα
Αγριόκουρκος
Ο αγριόκουρκος είναι το μεγαλύτερο εδαφόβιο πτηνό της υποοικογένειας των Τετραονίνων. Η επιστημονική του ονομασία είναι Tetrao urogallus και περιλαμβάνει 11 υποείδη. Ο αγριόκουρκος είναι επίσης γνωστός για τις γαμήλιες επιδείξεις που κάνουν τα αρσενικά κατά την αναπαραγωγική περίοδο (βλ. Αναπαραγωγή). Στη Ελλάδα απαντά το υποείδος Tetrao urogallus rudolfi.
Τάση παγκόσμιου πληθυσμού
Καθοδική ↓
Συστηματική ταξινόμηση
Το είδος περιγράφτηκε για πρώτη φορά από τον Σουηδό βοτανολόγο,ιατρό και ζωολόγο Κάρολο Λινναίο στο έργο του Systema naturae το 1758 σύμφωνα με το ισχύον διώνυμό του. Είναι κοντινός συγγενής με τον μαυρόραμφο αγριόκουρκο (Tetrao parvirostris), που αναπαράγεται στα μεγάλα δάση της τάιγκα της ανατολικής Ρωσίας, καθώς και σε μέρη της βόρειας Μογγολίας και της Κίνας.
Επίσης υβριδίζει μ’ αυτό το είδος, καθώς και με τον Λυροπετεινό (τα υβρίδια αυτά είναι γνωστά με τη γερμανική ονομασία Rackelhahn ).
Γεωγραφική κατανομή υποειδών
Ο αγριόκουρκος εξαπλώνεται σε ολόκληρη σχεδόν τη δυτική και κεντρική Ρωσία, εκτός από τις πολύ βόρειες περιοχές μέσα στον Αρκτικό κύκλο. Επίσης ζει στις πολύ βόρειες περιοχές της Μογγολίας και τις Κίνας. Στην Ευρώπη συναντάται κυρίως στην Κεντρική, τη Βόρεια και περιοχές των μεσογειακών χωρών. Συγκεκριμένα στα κεντρικά εξαπλώνεται από τις Άλπεις ως την Εσθονία και τη βόρεια Γερμανία. Βόρεια σχεδόν σε ολόκληρη τη Σκανδιναβία και τη Σκωτία. Στη νότια Ευρώπη συναντάται στα Πυρηναία, τις Δειναρικές Άλπεις, τη Ροδόπη και τα Καρπάθια. Στην Ελλάδα ο αγριόκουρκος ζει μόνο στη Ροδόπη, τα βουνά των Σερρών (Λαϊλιάς ), περιοχές της Θράκης και το όρος Άθως.
Χάρτες εξάπλωσης του είδους
αριστερά|μικρογραφία|300x300εσ|Παγκόσμια εξάπλωση του αγριόκουρκου κέντρο|μικρογραφία|250x250εσ|Κατανομή στην Ευρώπη
(σημ. με έντονα γράμματα το υποείδος που απαντά στον ελλαδικό χώρο)
Βιότοπος
Ο αγριόκουρκος είναι κάτοικος των μεγάλων ορεινών δασών κωνοφόρων. Επίσης προτιμά δάση κατά προτίμηση με αφθονία καρποφόρων θάμνων. Στη Σιβηρία αναπαράγεται στη ζώνη της τάιγκας. Στην Ελλάδα, ιδιαίτερα στη Δυτική Ροδόπη, ο αγριόκουρκος απαντάται σε πυκνά, ώριμα μικτά δάση από κυρίως δασική (Pinus sylvestris) αλλά και Μαύρη πεύκη (P. nigra),λευκή ελάτη (Picea abies),οξιά (Fagus sylvatica) και λευκή ελάτη (Abies alba), με πυκνό υπόροφο αλλά και μικρά ξέφωτα. Στον Άθω βρέθηκε σε υψόμετρο 1.140-1.340 μ.
Μορφολογία
αριστερά|μικρογραφία|Θηλυκός αγριόκουρκος στη [[Γερμανία|280x280εσ]] Ο αγριόκουρκος είναι πολύ μεγάλο πουλί σχεδόν στο μέγεθος Μεγάλης ωτίδας (Otis tarda). Έχουν έντονο σεξουαλικό διμορφισμό, καθώς τα αρσενικά είναι σαφώς μεγαλύτερα από τα θηλυκά και με πιο όμορφα χρώματα. Έχουν μήκος 75-90 εκ., βάρος εώς 5 κιλά και άνοιγμα φτερών μέχρι 150 εκ., ενώ τα θηλυκά έχουν μήκος 54-63 εκ. και έχουν το μισό βάρος (βλ. Βιομετρικά στοιχεία). Η μεγαλύτερη καταγραφή βάρους σε αγριόκουρκο είναι 7,2 κιλά. Έχει γερό και στιβαρό σώμα, χοντρό γαμψό ράμφος, μακρύ χοντρό λαιμό και κοντά πόδια καλυμμένα στους ταρσούς από φτερά.
Αρσενικό
Το αρσενικό είναι μαυρογάλανο με μεταλλική γαλαζοπράσινη γυαλάδα στο στήθος. Οι φτερούγες του είναι σκούρες καστανές εκτός από το κάτω μέρος που είναι ολόλευκο. Λευκά σημεία επίσης φέρει στα φτερά της ουράς (λευκά μπαλώματα που είναι πάντοτε διακριτά) και ένα ευδιάκριτο μπάλωμα στην μπροστινή βάση της φτερούγας. Το ράμφος είναι βαρύ και έντονα κυρτό με χρώμα που ποικίλει από ανοιχτό κίτρινο ως σχεδόν χρυσό. Η ουρά του τον περισσότερο καιρό είναι κλειστή, όμως ανοίγει σα βεντάλια κατά την επίδειξη. Επίσης πάνω από τα μάτια υπάρχει ένα κόκκινο φωτεινό σημείο του γυμνού δέρματος (που έχει και το θηλυκό όμως μικρότεοα και λιγότερο έντονο).
Θηλυκό
Το θηλυκό είναι σαφώς μικρότερο και με λιγότερο εντυπωσιακά χρώματα, που χρησιμεύουν κυρίως για καμουφλάζ. Μοιάζει πάρα πολύ με θηλυκό Λυροπετεινό όμως διαφέρει ως εξής: Είναι πάντα εμφανώς μεγαλύτερο,έχει πιο φαρδύ λαιμό με πορτοκαλί-καφέ χρώμα από κάτω χωρίς ραβδώσεις, περισσότερα λευκά σημάδια στις φτερούγες και με πιο ανοιχτόχρωμη κοιλιά. Το ράμφος επίσης είναι πιο μεγάλο, κυρτό και γκρίζο και η ουρά είναι πιο μακριά.
Πτήση
Κατά την απογείωση ο αγριόκουρκος κάνει έναν πολύ δυνατό θόρυβο φτεροκοπήματος, ώστε να τρομάξει τους πιθανούς εχθρούς του. Οι πιο μακρινές πτήσεις είναι γρήγορες και σε ευθεία, με γρήγορα φτεροκοπήματα ανάμεσα σε αερογλιστρήματα.
Τροφή
Ο αγριόκουρκος τρέφεται με διάφορα είδη ζωικά και φυτικά. Τρέφεται με σκουλήκια, έντομα, σαλιγκάρια, σκαθάρια, βολβούς,φρέσκα φύλλα, άγριους καρπούς και τον χειμώνα τις βελόνες των κωνοφόρων που υπάρχουν παντού στην περιοχή. Αναλόγως της τροφής του είναι και τα περιττώματα του άλλοτε σκληρά σαν τις πέρδικας και άλλοτε σαν της κότας με περίπου 1 εκ διάμετρο και 5-6 εκ μήκος.
Ηθολογία
Οι αγριόκουρκοι κουρνιάζουν το βράδυ σε χαμηλά κλαριά δέντρων. Φροντίζουν να υπάρχει κάποιο ξέφωτο δίπλα από την κούρνια τους για να μπορούν να ξεφύγουν, αν χρειαστεί. Το χειμώνα όταν το χιόνι καλύπτει το έδαφος, τα θηλυκά προτιμούν να κινούνται στα κλαδιά και μόνο τα αρσενικά συνεχίζουν να κινούνται στο έδαφος. Εκεί σκάβουν, βρίσκουν και καταπίνουν χαλίκια για να βοηθήσουν την πέψη τους και να χωνέψουν τις δύσπεπτες πευκοβελόνες. Οι αγριόκουρκοι ζούνε πολλά χρόνια και δεν εγκαταλείπουν σχεδόν ποτέ την περιοχή του. Κάθε αρσενικός αγριόκουρκος διεκδικεί μια τεράστια επικράτεια. Η αφθονία των πληθυσμών αυτού του πουλιού εξαρτάται όπως και στα περισσότερα είδη από την ποιότητα των βιοτόπων που ζει. Μία τυπική πυκνότητα είναι 4 πουλιά ανά 100 εκτάρια (1 τ.χλμ.), οι μεγαλύτεροι δε πληθυσμοί έχουν παρατηρηθεί στα δάση από τάιγκα. Κατά συνέπεια ο αγριόκουρκος δεν είχε ποτέ ιδιαίτερες μεγάλες πυκνότητες πληθυσμών. Οι ενήλικες αρσενικοί όπως είπαμε είναι ιδιαίτερα εδαφικοί και χρειάζονται περίπου 50-60 εκτάρια (0,5-0,7 τ.χλμ.) και τα θηλυκά 40 εκτάρια (0,54 τ.χλμ.) ..
Αναπαραγωγή
μικρογραφία|400x400px|Αρσενικό κάνει επίδειξη για να προσελκύσει θηλυκό
Ερωτοτροπίες και ζευγάρωμα
Η αναπαραγωγική περίοδος ξεκινάει την περίοδο Μαρτίου-Απριλίου και διαρκεί μέχρι Μάιο ή Ιούνιο. Τα τρία τέταρτα αυτού του διαστήματος ο αγριόκουρκος φλερτάρει στο έδαφος και επικρατεί ένας πολύ μεγάλος ανταγωνισμός μεταξύ των αρσενικών των γύρω περιοχών.
Με το ερχομό της αυγής το πουλί πάνω σε ένα παχύ κλαρί σε κάποιο δέντρο του δάσους αρχίζει να παρατηρεί τη γύρω περιοχή και να βγάζει τη γνωστή του κραυγή. Αυτός είναι ένα βαρύς ήχος σαν ποδοβολητό μεγάλου αλόγου και προκαλείται σε συνδυασμό από κίνηση των φτερών, χτύπημα ποδιών και από κάποιες ειδικές σακούλες που έχει στο λαιμό του. Ύστερα τα αρσενικά κάνουν επιδείξεις σηκώνοντας την ουρά τους και βγάζοντας κραυγές ώστε να προσελκύσουν τα θηλυκά. Αυτές οι επιδείξεις έχουν ομαδικό χαρακτήρα στις βόρειες περιοχές της Ευρώπης.
Οι συμπεριφορά των θηλυκών αλλάζει και από απλά περίεργες γίνονται δεκτικές και τριγυρνούν γύρω του σκυφτά βγάζοντας έναν σχεδόν ικετευτικό ήχο.
Αν υπάρχουν περισσότερα από ένα αρσενικά αρχίζει μεταξύ τους μία μάχη μέχρι να επικρατήσει το πιο ισχυρό πουλί. Εδώ χρειάζεται προσοχή γιατί οποιαδήποτε ενόχληση αυτή την εποχή κάνει τις κότες που είναι πάντα πολύ ευαίσθητες στον κίνδυνο να πετάξουν μακριά και έτσι να αποτραπεί το ζευγάρωμα. Αυτό είναι πολύ κακό διότι οι θηλυκές είναι γόνιμες για πολύ μικρό χρονικό διάστημα και μπορεί έτσι να χαθούν οι μέρες και να μην ζευγαρώσουν για τη συγκεκριμένη χρονιά. Υπάρχει βέβαια και μία μικρότερη χρονική περίοδος ζευγαρώματος το Φθινόπωρο που χρησιμεύει σαν οριοθέτηση εδαφών άρα και πληθυσμών περισσότερο εν όψη του χειμώνα και της επόμενης εποχής ζευγαρώματος.
Φωλιά και γέννα
δεξιά|μικρογραφία|Αυγά αγριόκουρκου Περίπου μετά από τρεις μέρες από το ζευγάρωμα το θηλυκό φτιάχνει φωλιά στο έδαφος σε κάποιο πυκνό η κοντά σε ρίζα κορμού και η οποία είναι τόσο καλά ενσωματωμένη στο περιβάλλον που είναι πάρα πολύ δύσκολο να διακρίνεις. Εκεί γεννά τα αυγά της περίπου για 10 ημέρες και ο μέσος όρος αυτών είναι περίπου οκτώ αυγά (από 4,5 -12). Αλλά μέχρι να τα γεννήσει όλα, το θηλυκό καλύπτει όσα γέννησε με φύλλα και κλαριά.
Το χρώμα τους είναι κιτρινωπό με σκούρα στίγματα για να μην είναι εύκολη η ανακάλυψη τους από τα αρπακτικά και ιδίου μεγέθους. Η επώαση διαρκεί περίπου 26-28 ημέρες ανάλογα με το υψόμετρο και τον καιρό. Με το που βγαίνουν τα μικρά από τα αυγά έχουν άμεση ανάγκη τη μητέρα τους για να τους παράσχει την απαιτούμενη ζωτική θερμότητα, παρότι είναι καλυμμένα πλήρως από πτέρωμα. Το πτέρωμα τους είναι όπως σε όλα σχεδόν τα ορνιθοειδή πλήρως μιμητικό για παροχή προστασίας. Δεν έχουν όμως ακόμη την ικανότητα να διατηρήσουν την απαιτούμενη θερμοκρασία στο σώμα τους που είναι 41 βαθμοί. Αν δε ο καιρός είναι κρύος η βρέχει πρέπει συνέχεια να παίρνουν την απαιτούμενη θερμότητα από τη μητέρα τους.
Τα μικρά ακολουθούν παντού τη μητέρα τους μέχρι τον Σεπτέμβριο, οπότε μπορούν να κινούνται και να τρέφονται μόνα τους. Τρέφονται αρχικά με ζωικές πρωτεΐνες όπως, χρυσαλίδες (υπάρχει μάλιστα ένα είδος πεταλούδας που οι κάμπιες του αυτή την εποχή ευδοκιμούν σε αυτά τα δάση ) στα, πεταλούδες, σκουλήκια, μυρμήγκια, τους επίγειους κανθάρους κλπ.
Απειλές
Οι σοβαρότερες απειλές για το είδος είναι η υποβάθμιση των βιοτόπων ιδιαίτερα η καταστροφή του δάσους, είτε για υλοτομία, είτε λόγο φωτιάς, είτε λόγο αλλαγής χρήσης, καλλιέργειες κλπ. Στις κεντρικές χώρες της Ευρώπης πρόβλημα δημιουργούν και υψηλοί φράκτες που δημιουργούνται για να περιορίζουν τα ελάφια, τα πουλιά πέφτουν πάνω τους και θανατώνονται. Επίσης η μεγάλη αύξηση των αρπακτικών όπως η αλεπού, το κουνάβι, ο λύκος, πτερωτών κυνηγών κλπ. Σε κάποιες περιοχές υπάρχει και πτώση λόγω μη σωστής κυνηγετικής διαχείρισης.
Στη Δυτική Ροδόπη ο αγριόκουρκος απειλείται κυρίως από την κακή εφαρμογή των πρακτικών της δασικής εκμετάλλευσης (διάνοιξη μεγάλου δικτύου δασικών δρόμων, μη ελεγχόμενες υλοτομίες, ενόχληση κ.ά.) και το παράνομο κυνήγι. Μελλοντικά σημαντικό ρόλο στη μείωση του ελληνικού πληθυσμού πιθανώς να διαδραματίσουν οι κλιματικές αλλαγές.
Κατάσταση πληθυσμού
Σε πολλές περιοχές της Ευρώπης ο αγριόκουρκος αποτελεί σπάνιο είδος. Ο Σκωτσέζικος πληθυσμός είχε εξαφανιστεί, όμως έχει γίνει επανένταξη του είδους από Σουηδικούς πληθυσμούς. Στη Γερμανία κατατάχθηκε στην "Κόκκινη Λίστα" ως είδος που κινδυνεύει με εξαφάνιση, και πλέον βρίσκεται στις πιο χαμηλές ορεινές περιοχές της Βαυαρίας: το Βαυαριανό δάσος, στο Μέλανα Δρυμό και τα Βουνά Χαρζ, αριθμοί από την επιβίωση από την παρακμή του είδους ακόμη και κάτω από τις τεράστειες προσπάθειες αναπαραγωγής του αγριόκουρκου σε αιχμαλωσία και την απελευθέρωσή του στο φυσικό περιβάλλον: στην Ελβετία, στις Ελβετικές Άλπεις, την Οροσειρά Ιούρα, τις Αυστριακές και Ιταλικές Άλπεις. Το είδος έχει εξαφανιστεί από το Βέλγιο. Στην Ιρλανδία ήταν κοινός μέχρι τον 17ο αιώνα, αλλά έχει εκλίψει τον 18ο αιώνα. Στη Νορβηγία, τη Σουηδία, τη Φινλανδία, τη Ρωσία και τη Ρουμανία οι πληθυσμοί είναι αρκετά μεγάλοι και είναι αρκετά κοινό πουλί ώστε να το δείτε στα δάση αυτών των χωρών.
Σημειώσεις
i. Συμπεριλαμβάνει και τα υποείδη T. u. grisescens, T. u. hiomanus, T. u. kureikensis, T. u. lugens, T. u. taczanowskii.
Πηγές
Κατηγορία:Φασιανίδες Κατηγορία:Πτηνά της Ευρώπης Κατηγορία:Πτηνά της Ελλάδας
Ρόκκα Σαν Κασάνο
Το Ρόκκα Σαν Κασάνο (ιταλικά: Rocca San Casciano) είναι ιταλικός δήμος στην Επαρχία του Φορλί-Τσεζένα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Φορλί-Τσεζένα
Γρηγορία Πούλιου
Συλλογική σταδιοδρομία
Η Πούλιου αγωνίζεται για τη Λευκοθέα Λευκωσίας στην Κύπρο.
Διεθνής καριέρα
Η Πούλιου ήταν μέλος της εθνικής Ελλάδας σε ανώτερο επίπεδο κατά τη διάρκεια των προκριματικών του ευρωπαϊκού πρωταθλήματος ποδοσφαίρου γυναικών του 2022.
Παραπομπές
Κατηγορία:Ποδοσφαιρίστριες Εθνικής Ελλάδας Κατηγορία:Ελληνίδες ποδοσφαιρίστριες
Κουλόνς (Ορν)
Το Κουλόνς (γαλλικά: Coulonces) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κουλονσουά (γαλλικά: Coulonçois).
Συμμετοχή των Νήσων Σολομώντα στους Ολυμπιακούς Αγώνες
Οι Νήσοι Σολομώντα μετέχουν ως ανεξάρτητο κράτος στους Ολυμπιακούς Αγώνες από το 1984.
Η Εθνική Ολυμπιακή Επιτροπή της χώρας ιδρύθηκε το 1983 και αναγνωρίστηκε από τη Διεθνή Ολυμπιακή Επιτροπή στις 6 Φεβρουαρίου 1984, σε σύνοδο στο Σαράγεβο. Η πρώτη συμμετοχή σε Ολυμπιάδα πραγματοποιήθηκε στους Θερινούς Αγώνες του 1984 στο Λος Άντζελες με 3 αθλητές. Έκτοτε, οι Νήσοι Σολομώντα έχουν λάβει μέρος σε όλες τις διοργανώσεις Θερινών Ολυμπιακών Αγώνων με συνολικά 22 αθλητές, αλλά δεν έχουν κατακτήσει κάποιο Ολυμπιακό μετάλλιο. Η μεγαλύτερη επιτυχία για τη χώρα ήρθε από τον Τόνι Λόμο το 2012, όταν τερμάτισε ένατος στην κατηγορία του στο τζούντο.
Οι Νήσοι Σολομώντα δεν έχουν συμμετάσχει ακόμη σε Χειμερινούς Ολυμπιακούς Αγώνες.
Νοσοκομείο Τενόν
Το νοσοκομείο Τενόν βρίσκεται στο νούμερο 4 της οδού Κίνας (rue de la Chine), στο 20ό διαμέρισμα του Παρισιού. Αποτελεί μέλος του οργανισμού AP-HP και ανήκει στα πανεπιστημιακά νοσοκομεία του Ανατολικού Παρισιού. Είναι ιδιαίτερα γνωστό για τις μονάδες ουρολογίας και πνευμονολογίας που διαθέτει. Είναι πιστοποιημένο από την Ανωτάτη Αρχή Υγείας της Γαλλίας (HAS).
Προέλευση του ονόματος
Το νοσοκομείο φέρει το όνομα του Γάλλου χειρουργού Ζακ Ρενέ Τενόν (1724-1816).
Ιστορία
Η κατασκευή του νοσοκομείου ξεκίνησε το 1870 με σχέδια της αρχιτέκτονος Marie-Etienne Billon, ωστόσο σταμάτησε κατά τη διάρκεια του Γαλλοπρωσικoύ πολέμου (1870)  και αργότερα λόγω της Παρισινής Κομμούνας. Το νοσοκομείο ξεκίνησε τη λειτουργία του το 1878 με την ονομασία "Νοσοκομείο Ménilmontant". Τον Φεβρουάριο του 1879 μετονομάστηκε σε νοσοκομείο Τενόν προς τιμήν του Ζακ Τενόν, ενός χειρουργού του δέκατου όγδοου αιώνα ο οποίος είχε σχεδιάσει τα αρχικά στάδια κατασκευής και  οργάνωσης του νοσοκομείου στο βιβλίο του "Mémoire des hôpitaux de Paris”.
Στις 19 Δεκεμβρίου του 1915 γεννήθηκε στο νοσοκομείο Τενόν η Γαλλίδα τραγουδίστρια Εντίθ Πιάφ. Το 2019 ο Γάλλος καλλιτέχνης Hom Nguyen αποτίει φόρο τιμής στην Εντίθ Πιάφ, δημιουργώντας το πορτρέτο της, το οποίο τοποθετείται μετέπειτα στην είσοδο του θαλάμου Meyneil. Μια γιγαντιαία τοιχογραφία καλύπτει επίσης το εξωτερικό τοίχωμα του κτηρίου.
Ο Joseph Pleigneur, γνωστός και ως Manda, μαχαίρωσε τον François Leca έξω από το νοσοκομείο Τενόν. Ο Joseph Pleigneur ήταν σύντροφος της περίφημης Γαλλίδας ιερόδουλης Amélie Hélie, γνωστής και ως "Casque d'Or". Λόγω της βίαιης φύσης του Joseph, η Amélie διέκοψε τη σχέση τους και εν συνεχεία ξεκίνησε να διατηρεί σχέση με τον François Leca, κάτι το οποίο εξόργισε τον Joseph. O τελευταίος καταδίωξε τον Leca και την Amélie και αφού εισέβαλε στο ξενοδοχείο όπου διέμεναν, πυροβόλησε τον Leca στο χέρι και στο μηρό. Ο Leca μεταφέρθηκε στο Νοσοκομείο Tenon για θεραπεία. Μετά από μερικές μέρες και αφού επουλώθηκαν τα τραύματά του, ο Leca εξήλθε από το νοσοκομείο όπου τον παραμόνευε ο Joseph και τον μαχαίρωσε. Ο Leca ωστόσο κατάφερε να επιβιώσει της επίθεσης. Τα  γεγονότα αυτά ενέπνευσαν αργότερα τον Jacques Becker να δημιουργήσει την ταινία Casque d'Or.
Ρονκοφρέντο
Το Ρονκοφρέντο (ιταλικά: Roncofreddo) είναι ιταλικός δήμος στην Επαρχία του Φορλί-Τσεζένα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Φορλί-Τσεζένα
Νοσοκομείο Τενόν
Ιστορία
Στις 20 Νοεμβρίου του 1922 εγκαινιάστηκε στο νοσοκομείο Tenon η μονάδα ακτινοθεραπείας. Η πρώτη επιτυχημένη γονιμοποίηση in vitro που είχε ως αποτέλεσμα τη γέννηση τριδύμων πραγματοποιήθηκε στις 4 Ιανουαρίου του 1985.
Πρόσβαση
Το νοσοκομείο εξυπηρετείται από τις γραμμές του μετρό 3 και 3bis στο σταθμό Gambetta, καθώς και από τις γραμμές λεωφορείων RATP 26 60 61 64 69 στο Gambetta. Συνορεύει ανατολικά με την οδό Pelleport, δυτικά με την πλατεία Édouard-Vaillant, νότια με την οδό Belgrand, και βόρεια με τη λεωφόρο Gambetta.
Βιβλιογραφία
Κατηγορία:Νοσοκομεία Κατηγορία:Παρίσι Κατηγορία:Υγεία στη Γαλλία Κατηγορία:Επιστήμες Υγείας
Λα Κουλόνς
Το Λα Κουλόνς (γαλλικά: La Coulonche) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κουλονσουά (γαλλικά: Coulonchois).
Παραπομπές
Κατηγορία:Κοινότητες της Ορν
Αλφιέρι Μαζεράτι
μικρογραφία|δεξιά|Ο Αλφιέρι Μαζεράτι (πρώτος από αριστερά) με τους υπόλοιπους αδελφούς Μαζεράτι, έξω από το πρώτο τους μηχανουργείο στην Μπολόνια. Ο Αλφιέρι Μαζεράτι (Alfieri Maserati, 23 Σεπτεμβρίου 1887, Βόγκερα Παβίας – 3 Μαρτίου 1932, Μπολόνια) ήταν Ιταλός οδηγός αγώνων και κατασκευαστής αυτοκινήτων. Ξεκίνησε εργαζόμενος σε διάφορα εργοστάσια ως μηχανικός, συνέχισε ως οδηγός αγώνων με αρκετές νίκες και τελικά ασχολήθηκε με την κατασκευή αυτοκινήτων. Μαζί με τα αδέλφια του ίδρυσαν την βιομηχανία αγωνιστικών αυτοκινήτων Maserati, που μεταγενέστερα έγινε και εταιρεία κατασκευής πολυτελών αυτοκινήτων υψηλών επιδόσεων. Επινόησε τον δεκαεξακύλινδρο κινητήρα με δύο σειρές κυλίνδρων, δηλαδή διάταξης V16.
Το 2014, η Maserati έδωσε το όνομά του στο πειραματικό μοντέλο Μαζεράτι Αλφιέρι, που παρουσίασε για τα 100 χρόνια της εταιρείας.
Παραπομπές
Κατηγορία:Πρωτοπόροι της αυτοκινητοβιομηχανίας Κατηγορία:Ιταλοί οδηγοί αγωνιστικών αυτοκινήτων
Κουλόνζ-συρ-Σαρτ
Το Κουλόνζ-συρ-Σαρτ (γαλλικά: Coulonges-sur-Sarthe) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κουλονζουά (γαλλικά: Coulongeois).
Παραπομπές
Κατηγορία:Κοινότητες της Ορν
Σαν Μάουρο Πάσκολι
Το Σαν Μάουρο Πάσκολι (ιταλικά: San Mauro Pascoli) είναι ιταλικός δήμος στην Επαρχία του Φορλί-Τσεζένα, στην περιφέρεια της Εμίλια-Ρομάνια.
Βεσάκ
Η Βεσάκ (Vesak) (πάλι: Vesākha, σανσκριτικά: Vaiśākha, සිංහල : වෙසක්), επίσης γνωστή ως Βούδα Τζαγιαντί, (Buddha Jayanti), Βούδα Πούρνιμα (Buddha Purnima) και η Ημέρα του Βούδα, είναι αργία, που παραδοσιακά τηρείται από τους Βουδιστές στη Νότια Ασία και Νοτιοανατολική Ασία, καθώς και το Θιβέτ και τη Μογγολία. Το φεστιβάλ τιμά τη γέννηση, το Φωτισμό (Nibbāna), και το θάνατο (Παρινιρβάνα) του Γκαουτάμα Βούδα στον Τεραβάντα θιβετιανό βουδισμό και στον Ναβαγιάνα.
Το όνομα Βεσάκ (Vesak) προέρχεται από τον όρο Πάλι βεσάκχα (vesākha) ή στα σανσκριτικά βαϊσάκχα (vaiśākha) για τον σεληνιακό μήνα Βαϊσάκχα (Vaisakha), που θεωρείται ο μήνας γέννησης του Βούδα. Στις βουδιστικές παραδόσεις Μαχαγιάνα, η γιορτή είναι γνωστή με το σανσκριτικό όνομά της (Vaiśākha) και τις παραλλαγές της.
Στην παράδοση της Ανατολικής Ασίας, ο εορτασμός των γενεθλίων του Βούδα συνήθως συμβαίνει γύρω από την παραδοσιακή χρονική στιγμή του Βεσάκ, ενώ η αφύπνιση και ο θάνατος του Βούδα γιορτάζονται ως ξεχωριστές γιορτές, που συμβαίνουν σε άλλες εποχές του ημερολογίου ως Ημέρα Μπόντι και Ημέρα Νιμπάνα. Στην παράδοση της Νότιας Ασίας, όπου το Βεσάκ γιορτάζεται την ημέρα της πανσελήνου του μήνα Βαϊσάκχα, η ημέρα Βεσάκ σηματοδοτεί τη γέννηση, τη φώτιση και τον τελικό θάνατο του Βούδα.
Ιστορία
μικρογραφία| Η βασίλισσα Μάγια κρατιέται από ένα κλαδί ενός δέντρου ενώ γεννάει τον Βούδα, τον οποίο δέχεται ο Σάκρα καθώς οι άλλοι θεοί κοιτάζουν. Αν και τα βουδιστικά φεστιβάλ έχουν παράδοση αιώνων, το πρώτο συνέδριο της Παγκόσμιας Κοινότητας Βουδιστών, που πραγματοποιήθηκε στη Σρι Λάνκα το 1950 επισημοποίησε την απόφαση να γιορταστούν το Βέσακ ως τα γενέθλια του Βούδα σε πολλές βουδιστικές χώρες. Το ψήφισμα που εγκρίθηκε στην Παγκόσμια Διάσκεψη έχει ως εξής: «Ότι αυτή η Διάσκεψη της Παγκόσμιας Αδελφότητας των Βουδιστών, ενώ καταγράφει την εκτίμησή της για την ευγενική πράξη της Αυτού Μεγαλειότητας, του Μαχάρατζα του Νεπάλ, που έκανε την ημέρα της πανσελήνου του Βεσάκ Δημόσια Αργία στο Νεπάλ, ζητά από τους αρχηγούς των κυβερνήσεων όλων των χωρών στις οποίες βρίσκεται μεγάλος ή μικρός αριθμός Βουδιστών, να λάβουν μέτρα για να καταστήσουν την ημέρα της πανσελήνου του Μαΐου δημόσια Αργία προς τιμήν του Βούδα, ο οποίος είναι παγκοσμίως αναγνωρισμένος ως ένας από τους μεγαλύτερους ευεργέτες της ανθρωπότητας.»
Την Ημέρα Βεσάκ, οι Βουδιστές σε όλο τον κόσμο τιμούν γεγονότα, που έχουν σημασία για τους Βουδιστές όλων των παραδόσεων: τη γέννηση, τη φώτιση και τον θάνατο του Γκαουτάμα Βούδα. Καθώς ο Βουδισμός εξαπλώθηκε από την Ινδία, αφομοιώθηκε σε πολλούς ξένους πολιτισμούς, και κατά συνέπεια το Βεσάκ γιορτάζεται με πολλούς διαφορετικούς τρόπους σε όλο τον κόσμο. Στην Ινδία, η ημέρα Βαϊσάκχα Πούρνιμα είναι επίσης γνωστή ως ημέρα του Βούδα Τζαγιαντί και είναι παραδοσιακά αποδεκτή ως ημέρα γέννησης του Βούδα.
Το 2000, τα Ηνωμένα Έθνη (ΟΗΕ) αποφάσισαν να γιορτάσουν διεθνώς την ημέρα του Βεσάκ στα κεντρικά γραφεία και τα επί μέρους γραφεία τους.
Εορτασμός
Στο Βεσάκ, ευσεβείς Βουδιστές και οπαδοί συγκεντρώνονται στους διάφορους ναούς τους πριν από την αυγή για την τελετουργική και τιμητική έπαρση της βουδιστικής σημαίας και το τραγούδι των ύμνων προς έπαινο του ιερού τριπλού πετραδιού: Ο Βούδας, Το Ντάρμα (οι διδασκαλίες του) και οι Σάνγκχα (οι μαθητές του). Οι πιστοί μπορούν να φέρουν απλές προσφορές με λουλούδια, κεριά και θυμιάματα, για να βάλουν στα πόδια του δασκάλου τους. Αυτές οι συμβολικές προσφορές γίνονται, για να υπενθυμίσουν στους οπαδούς ότι όπως τα όμορφα λουλούδια θα μαραίνονται μετά από λίγο, και τα κεριά και τα θυμιάματα θα καούν σύντομα, έτσι και η ζωή υπόκειται σε φθορά και καταστροφή. Οι πιστοί καλούνται να καταβάλουν ιδιαίτερη προσπάθεια, για να απέχουν από τη δολοφονία οποιουδήποτε είδους. Ενθαρρύνονται να καταναλώνουν μόνο χορτοφαγικά τρόφιμα για την ημέρα. Σε ορισμένες χώρες, ιδίως στη Σρι Λάνκα, έχουν αφιερωθεί δύο ημέρες για τον εορτασμό του Βεσάκ και όλα τα καταστήματα ποτών και τα σφαγεία κλείνουν με κυβερνητικό διάταγμα κατά τη διάρκεια των δύο ημερών.
Επίσης, πουλιά, έντομα και ζώα απελευθερώνονται κατά χιλιάδες σε αυτό που είναι γνωστό ως μια «συμβολική πράξη απελευθέρωσης» δίνοντας ελευθερία σε όσα βρίσκονται σε αιχμαλωσία, φυλακίζονται ή βασανίζονται παρά τη θέλησή τους. (Η πρακτική, ωστόσο, απαγορεύεται σε ορισμένες χώρες όπως η Σιγκαπούρη, καθώς τα απελευθερωμένα ζώα δεν μπορούν να επιβιώσουν μακροπρόθεσμα ή ενδέχεται να επηρεάσουν αρνητικά το τοπικό οικοσύστημα, εάν το κάνουν.)
Μερικοί ευσεβείς Βουδιστές θα φορέσουν απλά λευκά ρούχα και θα περάσουν όλη την ημέρα σε ναούς με ανανεωμένη αποφασιστικότητα να τηρήσουν τις οκτώ εντολές. μικρογραφία|225x225εσ| Νέος δόκιμος μοναχός στην παρέλαση της ημέρας Βεσάκ Οι ευσεβείς Βουδιστές αναλαμβάνουν να ζήσουν μια ευγενή ζωή σύμφωνα με τη διδασκαλία κάνοντας καθημερινές επιβεβαιώσεις για την τήρηση των Πέντε Αρχών. Ωστόσο, σε ειδικές ημέρες, ιδίως τις ημέρες της νέας σελήνης και της πανσελήνου, τηρούν τις οκτώ αρχές, για να εκπαιδεύσουν τους εαυτούς τους να ασκούν την ηθική, την απλότητα και την ταπεινοφροσύνη.
Μερικοί ναοί εμφανίζουν επίσης ένα μικρό άγαλμα του Βούδα μπροστά από το βωμό σε μια μικρή λεκάνη διακοσμημένη με λουλούδια και γεμάτη νερό ή γλυκό τσάι, για να χύνουν οι πιστοί πάνω από το άγαλμα. Αυτό είναι συμβολικό για την κάθαρση από το κακό κάρμα ενός ασκούμενου και για την αναπαράσταση των γεγονότων, που ακολούθησαν τη γέννηση του Βούδα, όταν οι ντέβα και τα πνεύματα του έκαναν ουράνιες προσφορές.
Αποτίοντας φόρο τιμής στον Βούδα
Σύμφωνα με την παράδοση, ο Βούδας έδωσε οδηγίες στους οπαδούς του πώς να του αποδώσουν φόρο τιμής. Λίγο πριν πεθάνει, είδε τον πιστό του υπηρέτη Ανάντα να κλαίει. Ο Βούδας τον συμβούλεψε να μην κλάψει. Αντίθετα τον συμβούλεψε να κατανοήσει τον παγκόσμιο νόμο ότι όλα τα σύνθετα πράγματα (συμπεριλαμβανομένου ακόμη και του ίδιου του σώματος) πρέπει να διαλυθούν. Συνέστησε σε όλους να μην κλαίνε για την αποσύνθεση του φυσικού σώματος αλλά να θεωρούν τις διδασκαλίες του (Το Ντάρμα) ως δάσκαλό τους από τότε, γιατί μόνο η αλήθεια του Ντάμμα είναι αιώνια και δεν υπόκειται στον νόμο της αλλαγής. Τόνισε επίσης ότι ο τρόπος, για να του αποτίσουμε φόρο τιμής, δεν ήταν απλώς προσφέροντας λουλούδια, θυμίαμα και φώτα, αλλά με αληθινή και ειλικρινή προσπάθεια να ακολουθήσουμε τις διδασκαλίες του.
Ημερομηνίες τήρησης
Η ακριβής ημερομηνία του Βεσάκ βασίζεται στα ασιατικά σεληνιακά ημερολόγια και γιορτάζεται κυρίως στη Βαϊσάκχα, έναν μήνα του βουδιστικού και του ινδουιστικού ημερολογίου, εξ ου και το όνομα Βεσάκ. Στο Νεπάλ, που θεωρείται η χώρα γέννησης του Βούδα, γιορτάζεται την ημέρα της πανσελήνου του μήνα Βαϊσάκχα του ινδουιστικού ημερολογίου και παραδοσιακά ονομάζεται Μπούντα Πούρνιμα (Buddha Purnima), όπου Πούρνιμα σημαίνει την ημέρα της πανσελήνου στα σανσκριτικά. Στις χώρες Τεραβάντα βουδισμού, που ακολουθούν το βουδιστικό ημερολόγιο, πέφτει την Ημέρα Ουποσατά (Uposatha), την πανσέληνο συνήθως τον 5ο ή 6ο σεληνιακό μήνα.
Σήμερα, στη Σρι Λάνκα, το Νεπάλ, την Ινδία, το Μπαγκλαντές και τη Μαλαισία, το Βεσάκ/Μπούντα Πούρνιμα γιορτάζεται την ημέρα της πρώτης πανσελήνου του Μαΐου στο Γρηγοριανό ημερολόγιο.
Για τις χώρες που χρησιμοποιούν το σεληνιακό ημερολόγιο, η ημερομηνία για το Βέσακ ή τα γενέθλια του Βούδα ποικίλλει από έτος σε έτος στο Γρηγοριανό ημερολόγιο, αλλά συνήθως πέφτει τον Απρίλιο ή τον Μάιο. Στα δίσεκτα χρόνια μπορεί να γιορτάζεται τον Ιούνιο. Στο Μπουτάν γιορτάζεται τη 15η ημέρα του τέταρτου μήνα του σεληνιακού ημερολογίου του Μπουτάν. Στην Ταϊλάνδη, το Λάος, τη Σιγκαπούρη και την Ινδονησία, το Βεσάκ γιορτάζεται τη δέκατη τέταρτη ή δέκατη πέμπτη ημέρα του τέταρτου μήνα του κινεζικού σεληνιακού ημερολογίου. Στην Κίνα, την Κορέα και το Βιετνάμ, τα γενέθλια του Βούδα γιορτάζονται την όγδοη ημέρα του τέταρτου μήνα του κινεζικού σεληνιακού ημερολογίου. Στην Ιαπωνία, τα γενέθλια του Βούδα γιορτάζονται την ίδια ημερομηνία αλλά κατά το Γρηγοριανό ημερολόγιο, δηλαδή στις 8 Απριλίου.
Στον παρακάτω πίνακα, απεικονίζεται η ημέρα εορτασμού κατά το έτος 2021 σύμφωνα με το βουδιστικό ημερολόγιο: μικρογραφία| Το Βεσάκ γιορτάζεται στην Τζεταβάνα, Ινδία, 2011
Στο Λάος
Το φεστιβάλ Vixakha Bouxa είναι η εκδοχή στο Λάος του ταϊλανδέζικου Βισάκχα Πούζα (Visakha Puja), με το οποίο μοιάζει πολύ. Εορτάζει τη γέννηση, τη φώτιση και τον θάνατο του Βούδα, που λέγεται ότι συνέβησαν την ίδια ημερομηνία. Πραγματοποιείται γύρω στο μήνα Μάιο ή Βεσάκ, με βάση το σεληνιακό ημερολόγιο. Οι εορτασμοί περιλαμβάνουν χορούς, ποιήματα, παρελάσεις, πομπές, βαθύ διαλογισμό, θεατρικές παραστάσεις και κουκλοθέατρα.
Ένα μέρος του φεστιβάλ Vixakha Bouxa ονομάζεται Μπάουν Μπανγκ Φάι (Boun Bang Fay), ή Φεστιβάλ Ρουκετών. Καθώς αυτό συμβαίνει κατά την πιο ζεστή και ξηρή εποχή του χρόνου, μεγάλα αυτοσχέδια πυροτεχνήματα εκτοξεύονται στον ουρανό σε μια προσπάθεια να πείσουν τα ουράνια όντα να ρίξουν βροχή. Παραδοσιακά, οι βουδιστές μοναχοί κατασκεύαζαν τις ρουκέτες από κοίλους σωλήνες μπαμπού γεμάτους με πυρίτιδα (μεταξύ άλλων). Σήμερα, οι λαϊκοί κάνουν το bang fai περισσότερο σαν πυροτεχνήματα και διοργανώνουν διαγωνισμούς για τις υψηλότερες, ταχύτερες και πιο πολύχρωμες ρουκέτες. Η διοργάνωση λαμβάνει χώρα και στις δύο πλευρές των συνόρων του ποταμού Μεκόνγκ μεταξύ της Ταϊλάνδης και της Λαϊκής Δημοκρατίας του Λάος και μερικές φορές ομάδες από τις γειτονικές χώρες ανταγωνίζονται μεταξύ τους. Οι τουρίστες ταξιδεύουν μεγάλες αποστάσεις, για να παρακολουθήσουν αυτό το δημοφιλές πλέον γεγονός.
Στην Ινδονησία
μικρογραφία|188x188εσ| Εορτασμός ημέρας Βεσάκ στο [[Μπορομπουντούρ|ναό Μπορομπουντούρ, Ινδονησία]] Αυτή η σημαντική και παραδοσιακή ιερή ημέρα παρατηρείται σε όλη την Ινδονησία, όπου είναι γνωστή ως Ημέρα Γουάισακ. Στο Μπορομποντούρ, χιλιάδες βουδιστές μοναχοί θα συμμετάσχουν, για να επαναλάβουν μάντρα και να διαλογιστούν καθώς θα γυρνούν γύρω από τον ναό σε ένα τελετουργικό, που ονομάζεται "Πραντακσίνα". Αυτή είναι μια μορφή φόρου τιμής στον ναό. Οι μοναχοί γιορτάζουν την ειδική μέρα εμφιαλώνοντας αγιασμό (που συμβολίζει την ταπεινοφροσύνη) και μεταφέροντας φλόγες (που συμβολίζουν το φως και τη φώτιση) από τοποθεσία σε τοποθεσία. Οι μοναχοί συμμετέχουν επίσης στην τελετή "Πινταπάτα", όπου λαμβάνουν ελεημοσύνη από τον λαό της Ινδονησίας. Η Ημέρα Γουάισακ στην Ινδονησία γιορτάζεται ως εθνική δημόσια αργία κάθε χρόνο από το 1983.
Στη Μαλαισία
μικρογραφία| Άνθρωποι συνωστίστηκαν στον βουδιστικό ναό Μάχα Βιχάρα κατά τη διάρκεια του εορτασμού της Ημέρας Βεσάκ στην [[Κουάλα Λουμπούρ, Μαλαισία]] Γιορτάζεται από τους Βουδιστές, για να σηματοδοτήσει τρία σημαντικά γεγονότα στη ζωή του Βούδα – τη γέννησή του, τη φώτιση και την αποχώρησή του από τον ανθρώπινο κόσμο, ο εορτασμός Βεσάκ στη Μαλαισία ξεκινά την αυγή, όταν οι πιστοί συγκεντρώνονται σε βουδιστικούς ναούς σε εθνικό επίπεδο, για να διαλογιστούν σχετικά με τις Οκτώ Αρχές. Πραγματοποιούνται δωρεές – παροχή τροφής σε απόρους και προσφορές θυμιάματος– και προσευχές. Οι σούτρες ψάλλονται από κοινού από μοναχούς με ρόμπες σε χρώμα κρόκου. Η γιορτή αναδεικνύεται από μια πομπή κεριών. Η Ημέρα Βεσάκ στη Μαλαισία είναι εθνική αργία.
Στη Μιανμάρ (Βιρμανία)
μικρογραφία| Βιρμανοί βουδιστές πιστοί παραδοσιακά ρίχνουν νερό σε [[Μπόντι (δέντρο)|δέντρα Μπόντι για να σηματοδοτήσουν το Βεσάκ.]] μικρογραφία| Βιρμανοί βουδιστές πιστοί συγκλίνουν σε ένα δέντρο Μπόντι προετοιμάζοντας το πότισμα. Στη Μιανμάρ (Βιρμανία), το Βεσάκ είναι γνωστό ως Ημέρα της Πανσελήνου του Kason (ကဆုန်လပြည့် ဗုဒ္ဓနေ့), που είναι ο δεύτερος μήνας στο παραδοσιακό ημερολόγιο της Βιρμανίας. Η ημερομηνία είναι δημόσια αργία. Οι βουδιστές πιστοί συνήθως γιορτάζουν προσφέροντας ελεημοσύνη σε βουδιστές μοναχούς, τηρώντας μια πιο αυστηρή σειρά βουδιστικών εντολών, ασκώντας διαλογισμό και ελευθερώνοντας ψάρια και πουλιά από την αιχμαλωσία.
Σε όλη τη χώρα, η ημερομηνία σηματοδοτείται επίσης από ένα παραδοσιακό φεστιβάλ που ονομάζεται Nyaungye-thun ή "Φεστιβάλ ποτίσματος με νερό του δέντρου Μπόντι" ( ညောင်ရေသွန်းပွဲ ), όπου οι πιστοί επισκέπτονται παγόδες ή μοναστήρια (kyaung), για να ρίξουν αρωματισμένο νερό σε ιερά δέντρα Μπόντι χρησιμοποιώντας πήλινα δοχεία, για να εξασφαλίσουν ότι τα δέντρα, που έχουν μεγάλη σημασία στον Βουδισμό, δεν θα πεθαίνουν κατά την αιχμή του καλοκαιριού.
Αυτή η παράδοση χρονολογείται από την προ-αποικιακή εποχή και συνεχίζει να λαμβάνει χώρα σε μεγάλες παγόδες όπως οι παγόδες Shwekyetyet και Shwekyetkya στην πρώην βασιλική πρωτεύουσα της Αμαραπούρα. Ένας ποιητής της αυλής της εποχής Κονμπάουν, ο Letwe Thondara συνέθεσε ένα πλήρες σύνολο ποιημάτων γιαντού (yadu), που περιγράφουν αυτό το φεστιβάλ στο λόφο Μέζα, κοντά στην Κάθα, όπου είχε εξοριστεί από τον βασιλιά Σινμπιουσίν.
Στη Σιγκαπούρη
Στη Σιγκαπούρη, η Ημέρα του Βεσάκ έγινε δημόσια αργία το 1955 μετά από πολλές δημόσιες αναφορές, αντικαθιστώντας τη Δευτέρα του Αγίου Πνεύματος. Στις πρώτες δεκαετίες του 20ου αιώνα, η Ημέρα του Βεσάκ συνδέθηκε με την κοινότητα της Κεϋλάνης, η οποία στη συνέχεια τη γιόρταζε μαζί με την Εθνική τους Ημέρα σε μια διήμερη εκδήλωση. Μετά τον Δεύτερο Παγκόσμιο Πόλεμο, υπήρξε ένα κίνημα, για να γίνει επίσημη αργία η Ημέρα του Βεσάκ, με τη Βουδιστική Ένωση της Σιγκαπούρης να ηγείται των αναφορών.
Στο Νεπάλ
Το Βεσάκ, κοινώς γνωστό στο Νεπάλ ως "Μπούντα Τζαγιαντί" γιορτάζεται ευρέως σε όλη τη χώρα, κυρίως, στο Λουμπίνι - τη γενέτειρα του Βούδα και το Σουεϊαμπχού - ο ιερός ναός για τους Βουδιστές, γνωστός και ως "ο Ναός των Πιθήκων". Η κύρια πόρτα του Σουεϊαμπχού ανοίγει μόνο αυτήν την ημέρα, επομένως, άνθρωποι από όλη την κοιλάδα του Κατμαντού παρακινούνται από το γεγονός. Χιλιάδες προσκυνητές από διάφορα μέρη του κόσμου συγκεντρώνονται για να γιορτάσουν τα γενέθλια του Βούδα στη γενέτειρά του, τη Λουμπίνι. Στο Νεπάλ, ο Βούδας λατρεύεται από όλες τις θρησκευτικές ομάδες, επομένως το "Μπούντα Τζαγιαντί" χαρακτηρίζεται ως επίσημη αργία. Οι άνθρωποι δωρίζουν τρόφιμα και ρούχα σε απόρους και παρέχουν επίσης οικονομική βοήθεια σε μοναστήρια και σχολεία όπου διδάσκεται και ασκείται ο Βουδισμός.
Στην Ινδία
Στην Ινδία, η ημέρα της πανσελήνου του μήνα Βαϊσάκχα του ινδουιστικού ημερολογίου γιορτάζεται ως Μπούντα Πούρνιμα ή Βεσάκ. Το φεστιβάλ είναι κοινώς γνωστό ως Μπούντα Πούρνιμα, καθώς Πούρνιμα σημαίνει ημέρα πανσελήνου στα σανσκριτικά και τα χίντι. Ονομάζεται επίσης Μπούντα Τζαγιαντί. Το Τζαγιαντί σημαίνει γενέθλια στα σανσκριτικά. Το φεστιβάλ είναι επίσημη αργία στην Ινδία.
Στο Μπαγκλαντές
Η Ημέρα Βεσάκ είναι ένα σημαντικό φεστιβάλ για όλους τους Βουδιστές της Βεγγάλης. Στο Μπανγκλαντές, γιορτάζεται στο Τσιταγκόνγκ, στη Ντάκα και σε άλλες βουδιστικές περιοχές της χώρας. Στη γλώσσα Μπάνγκλα, είναι γνωστό ως Μπούντο Πούρνιμα. Είναι επίσης επίσημη αργία στο Μπαγκλαντές.
Στην Ιαπωνία
Στην Ιαπωνία, το Βεσάκ ή χάνα ματσούρι (hanamatsuri) (花祭) είναι επίσης γνωστό ως Κανμπουτσουέ (Kanbutsue) (灌仏会), Γκοουτάν'έ (Goutan'e) (降誕会)), Μπουσόβε (Busshoue) (仏生会), Γιοκουμπουτσουέ (Yokubutsue) (浴仏会), Ριουγκε'έ (Ryuge'e) (龍華会) και Χαναεσίκι (Hanaeshiki) (花会式). Δεν είναι αργία. Βασίζεται σε έναν μύθο ότι εννέα δράκοι εμφανίστηκαν στον ουρανό στα γενέθλια του Βούδα και του έριξαν άμρτα.
Παλαιότερα γιορταζόταν την 8η ημέρα του τέταρτου μήνα του κινεζικού ημερολογίου με βάση έναν από τους θρύλους, που ανακηρύσσει την ημέρα ως γενέθλια του Βούδα. Προς το παρόν, ο εορτασμός τηρείται στις 8 Απριλίου του Ηλιακού Ημερολογίου, αφού η κυβέρνηση της Ιαπωνίας Μεϊτζί υιοθέτησε το δυτικό ηλιακό ημερολόγιο ως επίσημο ημερολόγιο. Δεδομένου ότι η 8η ημέρα του τέταρτου μήνα στο σεληνιακό ημερολόγιο πέφτει συνήθως τον Μάιο του τρέχοντος ηλιακού ημερολογίου, γιορτάζεται τώρα περίπου ένα μήνα νωρίτερα.
Στην Ιαπωνία, οι εορτασμοί του Βεσάκ περιλαμβάνουν την έκχυση甘茶( αμάτσα), ενός γλυκού τσαγιού φτιαγμένου από Hydrangea macrophylla, πάνω σε αγάλματα. Σε βουδιστικούς θρησκευτικούς χώρους, όπως ναούς και βιχάρες, διεξάγονται τελετές όπου συμμετέχουν λαϊκοί Βουδιστές, ιερείς και μοναχοί και μοναχές.
Στη Νότια Κορέα
μικρογραφία| Φεστιβάλ φαναριών λωτού (연등회, Yeon Deung Hoe ) στη [[Σεούλ, Νότια Κορέα]] Στη Νότια Κορέα τα γενέθλια του Βούδα γιορτάζονται την 8η ημέρα του 4ου μήνα στο κορεατικό σεληνιακό ημερολόγιο (καθώς και στο Χονγκ Κονγκ, το Μακάο, το Βιετνάμ) και είναι επίσημη αργία. Αυτή η μέρα ονομάζεται 석가탄신일 (Seokga tansinil), που σημαίνει "γενέθλια του Βούδα" ή 부처님 오신 날 (Bucheonim osin nal) που σημαίνει «η μέρα που ήρθε ο Βούδας». Έχει πλέον εξελιχθεί σε ένα από τα μεγαλύτερα πολιτιστικά φεστιβάλ του έθνους. Τα φανάρια λωτού καλύπτουν ολόκληρο τον ναό καθ' όλη τη διάρκεια του μήνα, τα οποία συχνά πλημμυρίζουν στο δρόμο. Την ημέρα της γέννησης του Βούδα, πολλοί ναοί παρέχουν δωρεάν γεύματα και τσάι σε όλους τους επισκέπτες. Το πρωινό και το μεσημεριανό γεύμα είναι συχνά sanchae μπίμπιμπαπ.
Το Yeondeunghoe (연등회) είναι ένα φεστιβάλ φωτισμού φαναριών στην Κορέα για τον εορτασμό των γενεθλίων του Βούδα. Είναι εγγεγραμμένο στον Κατάλογο Άυλης Πολιτιστικής Κληρονομιάς της UNESCO από το 2020 και εγγράφεται ως άυλο πολιτιστικό αγαθό της Νότιας Κορέας από το 2012.
Στο Βιετνάμ
Από το 1958 έως το 1975, τα γενέθλια του Βούδα ήταν εθνική αργία στο Νότιο Βιετνάμ. Ήταν ένα δημόσιο φεστιβάλ με άρματα και παρελάσεις φαναριών στους δρόμους. Αλλά υπήρξαν στιγμές υπό τον Καθολικό Πρόεδρο Νγκο Ντιν Ντιέμ, που δεν επιτρεπόταν στους Βουδιστές του Νοτίου Βιετνάμ να γιορτάσουν το Βεσάκ. Το 1963, η διαμάχη μεταξύ της κυβέρνησης του Νοτίου Βιετνάμ και των Βουδιστών του Βιετνάμ ήταν ένας παράγοντας, που συνέβαλε στην πτώση του Ντιέμ. Οι διαδοχικές κυβερνήσεις του Νοτίου Βιετνάμ αναγνώρισαν το Βεσάκ ως επίσημη αργία και επέτρεψαν να συνεχιστούν οι εορτασμοί.
Ωστόσο, μετά την Άλωση της Σαϊγκόν, η ημέρα δεν ήταν πλέον αργία. Από τη δεκαετία του 2000, το φεστιβάλ γνώρισε μια αναβίωση σε ολόκληρη τη χώρα, καθώς το κομμουνιστικό καθεστώς της χώρας προσπάθησε να σταθεί στο πλευρό του Βουδισμού φοβούμενο την κατηγορία της θρησκευτικής δίωξης από τη χριστιανική μειονότητα. Ο εορτασμός του Βεσάκ πραγματοποιείται επίσημα από τη Βιετναμέζικη Βουδιστική Σάνγκχα κάθε χρόνο και συγκέντρωσε διεθνείς εκπροσώπους για σπουδαίες εκδηλώσεις το 2008, 2014, 2019 (η 16η Ημέρα των Ηνωμένων Εθνών του εορτασμού Βεσάκ).
Στον Καναδά
Μια ετήσια εκδήλωση γνωστή ως Βεσάκ: Τα γενέθλια του Βούδα γιορτάζονται στο Τορόντο στους τρεις μεγάλους τρεις βουδιστικούς ναούς του, που αντιπροσωπεύουν τους τρεις κύριους κλάδους του Βουδισμού. Πραγματοποιείται στην πλατεία Γιορτής Μισισάγκα, περιλαμβάνει μια σειρά από εκδηλώσεις και δραστηριότητες με βουδιστικό θέμα, καθώς και πολιτιστικές εκδηλώσεις από την Ασία, συμπεριλαμβανομένης της Κίνας, της Σρι Λάνκα και του Βιετνάμ.
Στις Ηνωμένες Πολιτείες
Ο εορτασμός του Βεσάκ ή των γενεθλίων του Βούδα στις Ηνωμένες Πολιτείες διαφέρει μεταξύ των διαφορετικών βουδιστικών κοινοτήτων, ανάλογα με την εθνικότητά τους.
Στο Μάουι της Χαβάης η κοινότητα συνήθως καλείται να γιορτάσει την Ημέρα Βεσάκ (τη γέννηση του Βούδα) στην πανσέληνο της Βαϊσάκχα στον βουδιστικό ναό Τσούα Του Χανχ στο Καχουλούι, όπου υπάρχει καθοδηγούμενος διαλογισμός και ομιλία του Ντάρμα από έναν δάσκαλο του Ζεν, που ακολουθείται από την τελετή λουσίματος του μωρού Βούδα και ένα χαρούμενο γεύμα, για να τελειώσει το βράδυ. Η πολιτεία της Χαβάης έχει αναγνωρίσει επίσημα τις 8 Απριλίου κάθε έτους ως «Ημέρα του Βούδα», που γιορτάζει τη γέννηση του Γκαουτάμα Βούδα.
Στην περιοχή του κόλπου του Σαν Φρανσίσκο της Καλιφόρνια, ο ιαπωνικός εορτασμός στις 8 Απριλίου είναι επίσης σημαντικός εδώ και αρκετές δεκαετίες. Το 1968 πραγματοποιήθηκε η πρώτη περιφορά του όρους Ταμαλπαΐς για τον εορτασμό των γενεθλίων του Βούδα. Ξεκινώντας το 1969 στο Κέντρο Ζεν Τασσατζάρα, το Χάνα Ματσούρι (花ーまつり - φεστιβάλ των λουλουδιών) γιορταζόταν κάθε άνοιξη. Ντυμένοι με επίσημες μαύρες ρόμπες, οι περίπου 70 μοναχοί και μαθητές σχηματίζουν μια επίσημη πομπή προς το Βοσκότοπο των Αλόγων με τον αρχηγό να χτυπά περιοδικά ένα μικρό κουδούνι. Ένας προσωρινός πέτρινος βωμός χτίστηκε κάτω από μια τεράστια βελανιδιά σε ένα υπέροχο χωράφι με πράσινο γρασίδι και άφθονα αγριολούλουδα. Ένα μικρό άγαλμα ενός μωρού Βούδα τοποθετήθηκε πάνω του σε μια μεταλλική λεκάνη. Στη συνέχεια, κάθε άτομο, με τη σειρά του, πλησιάζει το βωμό και ρίχνει μία κουτάλα μπαμπού με λεπτά χείλη γεμάτη γλυκό πράσινο τσάι πάνω από το άγαλμα, υποκλίνεται και περπατά στη μία πλευρά.
Η Νέα Υόρκη γιορτάζει τη Διεθνή Παρέλαση Φαναριών Λωτού, μια ετήσια εκδήλωση που πραγματοποιείται στο Union Square Park. Η εκδήλωση γιορτάζει τα γενέθλια του Βούδα και τον Yeon Deung Hoe (연등회,燃燈會), μια κορεατική γιορτή φαναριών, που πραγματοποιείται κατά τη διάρκεια του Βεσάκ. Το φεστιβάλ περιλαμβάνει μια σειρά από εκδηλώσεις με βουδιστικό θέμα και ξεκινά από πολλά βουδιστικά κέντρα από την Ιαπωνία, την Κορέα και τη Σρι Λάνκα για παράδειγμα.
Παραπομπές
Κατηγορία:Βουδισμός Κατηγορία:Σελίδες με μη επιθεωρημένες μεταφράσεις Β
Κουρ-Μωζί συρ Ουίν
Παραπομπές
Κατηγορία:Κοινότητες της Ορν
Μάχη του Τρεβίζο
Η Μάχη του Τρεβίζο ήταν μάχη η οποία έλαβε χώρα το 541 πλησίον του Τρεβίζο της Ιταλίας, μεταξύ των Οστρογότθων και των Βυζαντινών, κατά την διάρκεια του Γοτθικού Πολέμου.
Προ της μάχης, ο νέος Οστρογότθος βασιλέας, Ιλδίβαδος, είχε εκμεταλλευτεί την απομάκρυνση από τον Ανατολικό Ρωμαίο Αυτοκράτορα, Ιουστινιανό Α΄, του στρατηγού Βελισάριου από την Ιταλία, επεκτείνοντας, δίχως δυσκολία, την κυριαρχία του στη Βενετία και την Λιγουρία με ένα μικρό, όμως συνεχώς αυξανόμενο, γοτθικό στράτευμα. Το 541, ο Ιλδίβαδος δέχθηκε επίθεση πλησίον του Τρεβίζο από τον στρατηγό Βιτάλιο, στρατιωτικό διοικητή της πόλης, μεταξύ των δυνάμεων του οποίου περιλαμβανόταν ένας σημαντικός αριθμός Έρουλων. Η μάχη τελείωσε με την καθοριστική νίκη του Ιλδίβαδου, με τον Βιτάλιο με δυσκολία να διαφεύγει, ενώ ο αρχηγός των Έρουλων σκοτώθηκε. Ο Ιλδίβαδος, στην συνέχεια, πέτυχε να επεκτείνει την κυριαρχία του επί του συνόλου της Κοιλάδας του Πάδου, ωστόσο ο φόνος του από έναν Γέπη κατά την διάρκεια συμποσίου εντός του παλατιού του τον απέτρεψε από το να εκμεταλλευτεί περαιτέρω τη νίκη του.
Σάντα Σοφία (Ιταλία)
Η Σάντα Σοφία (ιταλικά: Santa Sofia) είναι ιταλικός δήμος στην Επαρχία του Φορλί-Τσεζένα, στην περιφέρεια της Εμίλια-Ρομάνια.
Κουρζόν
Οι κάτοικοί του είναι γνωστοί ως Κουρζοναί (γαλλικά: Courgeonnais).
Παραπομπές
Κατηγορία:Κοινότητες της Ορν
Π.Α.Ο.Κ. (κολύμβηση)
Το τμήμα Κολύμβησης ιδρύθηκε το 1931, και είναι από τα παλιότερα και του συλλόγου. Έχει διακρίσεις τόσο σε επίπεδο ανδρών γυναικών, όσο και στα τμήματα υποδομής.
Κατά την σεζόν 2021-22 αριθμεί 400 αθλητές, και στόχος είναι ο αθλητισμός, αλλά και η παρουσία αθλητών σε υψηλό εθνικό και διεθνές επίπεδο Για τις ανάγκες του ο σύλλογος χρησιμοποιεί τα 2 μεγάλα κολυμβητήρια της Θεσσαλονίκης Ποσειδώνιο και Εθνικό, το κολυμβητήριο του ΕΑΚ Νεαπόλεως, αλλά και την πισίνα η οποία υπάρχει μέσα στο γήπεδο της Τούμπας.
Ιστορική Αναδρομή
Σημαντικότερη επιτυχία του συλλόγου υπήρξε η κατάκτηση του Πανελληνίου Πρωταθλήματος Όπεν στην Καλαμάτα το 1987. Ο ΠΑΟΚ κατέκτησε τον τίτλο με 258 βαθμούς, έναντι 249 του Ολυμπιακού. Ο ΠΑΟΚ στις επιμέρους κατηγορίες κατέκτησε την τρίτη θέση στους άνδρες και την πρώτη στις γυναίκες. Σημαντική προσφορά βαθμών, έφεραν οι κολυμβήτριες Έφη Μήλιου (3 αργυρά στα ατομικά και 2 χρυσά στις σκυταλοδρομίες), Κατερίνα Κλέπκου, Παρασκευοπούλου, Ζήτρου και οι κολυμβητές, Νίκος Λαχανάς και Δημήτρης Μασιάλας. Οι αγώνες είχαν και εξωαγωνιστικό παρασκήνιο καθώς η ομάδα του Ολυμπιακού, κατέθεσε ένσταση για την συμμετοχή του Λαχανά η οποία και απορρίφθηκε από το ΣτΕ, ενώ προηγουμένως προσπάθησαν να μπλοκάρουν την έκδοση δελτίου απο την ΚΟΕ.
Υποστράτηγος (Αστυνομίας)
50px|μικρογραφία|Το διακριτικό του Υποστρατήγου της ΕΛ.ΑΣ 50px|αριστερά|μικρογραφία|Το διακριτικό του Υποστρατήγου της Ελληνικής Χωροφυλακής 50px|μικρογραφία|Το διακριτικό του Υπαρχηγού της Αστυνομίας Πόλεων 50px|μικρογραφία|Το διακριτικό του Assistant Chief/Assistant Chief of Police/Deputy Chief/Chief/Deputy Police Commissioner/Deputy Superintendent/Commander/Division Chief/Assistant Sheriff στις Ηνωμένες πολιτείες 50px|μικρογραφία|Το διακριτικό του Assistant Chief/Superintendent στις Ηνωμένες πολιτείες 50px|μικρογραφία|Το διακριτικό του Division Chief στο LASD
Π.Α.Ο.Κ. (κολύμβηση)
Ιστορική Αναδρομή
Το γυναικείο τμήμα κυριάρχησε την τριετία 1986-88, κατακτώντας ισάριθμα πρωταθλήματα στην επιμέρους κατηγορία. Επίσης, κατέκτησε άλλα 2 συνεχόμενα πρωταθλήματα το 1999 και το 2000, όταν είχε στο δυναμικό του αθλήτριες όπως η Τόνια Μαχαίρα, η Κάτια Σαρακατσάνη και η Κατερίνα Κλέπκου, οι οποίες έχουν πάρει μέρος στους Ολυμπιακούς Αγώνες και σε άλλους διεθνής αγώνες.
Υποστράτηγος (Αστυνομίας)
Ο Υποστράτηγος καταλαμβάνει οργανική θέση Υποστρατήγου. Ο ελάχιστος χρόνος παραμονής στον βαθμό είναι 1 έτος στο βαθμό υπό την επιφύλαξη των διατάξεων του άρθρου 39 του Π.Δ. 24/1997 (ΦΕΚ Α-29/1997).
Π.Α.Ο.Κ. (κολύμβηση)
Παραπομπές
Κολύμβηση Κατηγορία:Ελληνικοί σύλλογοι κολύμβησης
Υποστράτηγος (Αστυνομίας)
Διακριτικά
Τα διακριτικά βαθμού του Υποστρατήγου αποτελούνται από δύο αδαμάντινους αστέρες, σύμπλεγμα ράβδου και σπάθης και φλογοφόρο ροιά τα οποία τοποθετούνται στον διαμήκη άξονα των επωμίδων, κατά σειρά από την κορυφή προς την βάση, η φλογοφόρος, το σύμπλεγμα ράβδου και σπάθης, κατά τρόπο ώστε το άνοιγμα να βρίσκεται προς τα εμπρός και στη συνέχεια δύο αστέρες. Στην στολή εκστρατείας τοποθετούνται στο αριστερό πέτο κεντητά σε μικρογραφίες.
Παραπομπές
Κατηγορία:Ελληνική Αστυνομία Κατηγορία:Αστυνομικοί βαθμοί
Σάρσινα
Η Σάρσινα (ιταλικά: Sarsina) είναι ιταλικός δήμος στην Επαρχία του Φορλί-Τσεζένα, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Φορλί-Τσεζένα
Κουρζού
Το Κουρζού (γαλλικά: Courgeoût) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Γιώργης Χριστοδούλου
O Γιώργης Χριστοδούλου είναι Έλληνας τραγουδιστής και τραγουδοποιός. Μελέτησε τραγούδι με τη Σοφία Μιχαηλίδου και την Αντιγόνη Κερετζή και είναι αριστούχος απόφοιτος ανώτερης δραματικής σχολής.
Πρωτοεμφανίστηκε δίπλα στην Αρλέτα το 1992, στο θέατρο κολλεγίου Αθηνών.
Έζησε στην Ισπανία όπου κυκλοφόρησε δύο άλμπουμ λαμβάνοντας εξαιρετικές κριτικές, περιόδευσε σε διάφορες πόλεις και συμμετείχε σε ραδιοφωνικές και τηλεοπτικές εκπομπές, κυρίως της κρατικής Ισπανικής τηλεόρασης.
Έγραψε μουσική και τραγούδια για το Εθνικό και το ελεύθερο θέατρο.
Έχει εμφανιστεί σε χώρους και ανοιχτά θεάτρα σε όλη την Ελλάδα και το εξωτερικό σε σημαντικά Φεστιβάλ. (μερικοί ξεχωριστοί χώροι: Ρωμαϊκή αγορά Θεσσαλονίκης, Αρχαία Στάγειρα, Ζάππειο Μέγαρο, Alexandria Opera House, Ινστιτούτο Αραβικής μουσικής/όπερα Καΐρου, Φεστιβάλ MCM / Πράγα, Φεστιβάλ Αθηνών/ κήπος Πειραιώς 260, Kronprinzenpalais / Βερολίνο, Δημοτική πινακοθήκη Χανίων, Μέγαρο Δουκίσσης Πλακεντίας / Πεντέλη, Església Nova (Son Servera)
Δισκογραφία:
Συμμετοχές:
Αρλέτα - περιοδεία, Άσε τα κρυφά κρυμμένα 1992-1993 Αρλέτα - περιοδεία, Έμπορος Ονείρων 1995-1996 Νότης Μαυρουδής, περιοδεία 1996-1997 Δήμητρα Γαλάνη - Ηρώ, Φεστιβάλ τραγουδιού Θεσσαλονίκης 2005 Ανδριάνα Μπάμπαλη, Σταυρός του Νότου/House of Art/Gazarte/πόλεις της Ελλάδας, 2006-2008 Jordi Maranges - Βαρκελώνη/Αθήνα/περιοδεία στις Βαλεαρίδες νήσους, 2008-2009 Αρλέτα, Κηποθέατρο Παπάγου, Καλοκαίρι 2009 Νίκος Ξυδάκης, Η εκδίκηση της γυφτιάς / 30 χρόνια, Κήπος του Μεγάρου Μουσικής, 2012 Jairo Ortega quartet, Βαρκελώνη-Τενερίφη, 2012 Μαρίζα Ρίζου - αλλαγή χρονιάς 2018 στο Θησείο με τον δήμαρχο Αθηναίων
Συναυλίες στο Half Note Jazz Club με τίτλο "Γιώργης Χριστοδούλου 20 χρόνια, τραγούδια" με καλεσμένους τους Φοίβο Δεληβοριά, Βίκυ Καρατζόγλου, Θανάση Αλευρά, Μάρω Μαρκέλλου, Πένυ Μπαλτατζή, με αφορμή τη συμπλήρωση 20 χρόνων του στη δισκογραφία.
Συνεργασία με την Ανδριάνα Μπάμπαλη για το πρόγραμμα "2 σαν 1" που περιλαμβάνει αποκλειστικά διφωνίες και ντουέτα / 2019 Γυάλινο Μουσικό θέατρο
Θεατρικές παραστάσεις:
Μουσική και τραγούδια για το θέατρο: